
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 341 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Διαδικασίες προκήρυξης θέσεων, επιλογής και 
περιοδικής αξιολόγησης Εργαστηριακού Διδα¬ 
κτικού Προσωπικού (Ε.ΔΙ.Π.) και Ειδικού Τεχνικού 
Εργαστηριακού Προσωπικού (Ε.Τ.Ε.Π.), μέχρι τη 
δημοσίευση του Οργανισμού του Αλεξάνδρειου 
Τεχνολογικού Εκπαιδευτικού Ιδρύματος Θεσσα¬ 
λονίκης. 

2 

Έγκριση καθιέρωσης υπερωριακής απασχόλησης 
και εργασίας προς συμπλήρωση του υποχρεωτι¬ 
κού ωραρίου του μόνιμου προσωπικού και του 
προσωπικού Ιδιωτικού Δικαίου Ορισμένου Χρό¬ 
νου του Γενικού Νοσοκομείου Ρεθύμνου και των 
φορέων του για την χρονική περίοδο του Α' και Β' 
εξαμήνου του έτους 2019. 

3 

Καθορισμός των ωρών υπερωριακής, νυχτερινής 
εργασίμων και κατά τις Κυριακές και εξαιρέσιμες 
ημέρες απασχόλησης για το διοικητικό, τεχνικό 
και βοηθητικό προσωπικό που απασχολείται στο 
Ν.Π.Ι.Δ. «Εθνική Λυρική Σκηνή» για το έτος 2019. 

4 

Υπερωριακή απασχόληση προσωπικού Δημοτι¬ 
κής Επιχείρησης Ύδρευσης και Αποχέτευσης Θή¬ 
ρας έτους 2019. 

5 

Καθιέρωση υπερωριακής απογευματινής εργα¬ 
σίας τήρησης των πρακτικών των συνεδριάσεων 
του Δημοτικού Λιμενικού Ταμείου Λέρου, έτους 

2019. 


ΑΠΟΦΑΣΕΙΣ 

Αριθμ. ΔΦ10.1/90 (1) 

Διαδικασίες προκήρυξης θέσεων, επιλογής και 
περιοδικής αξιολόγησης Εργαστηριακού Διδα¬ 
κτικού Προσωπικού (Ε.ΔΙ.Π.) και Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.), μέχρι 
τη δημοσίευση του Οργανισμού του Αλεξάνδρει- 
ουΤεχνολογικού Εκπαιδευτικού Ιδρύματος Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΛΕΞΑΝΔΡΕΙΟΥ ΤΕΧΝΟΛΟ¬ 
ΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟ¬ 
ΝΙΚΗΣ 

(συνεδρίαση 30/12-12-2018) 

Έχοντας υπόψη: 

1. Τις διατάξεις του ν. 3469/2006 (ΦΕΚ 131 Α'), όπως 
τροποποιήθηκε και ισχύει. 

2. Τις διατάξεις του άρθρου 4 του ν. 3861/2010 (ΦΕΚ 
112 Α713-7-2010), όπως τροποποιήθηκε, συμπληρώθη¬ 
κε και ισχύει με το ν. 4210/2013(ΦΕΚ 254 Α721 -11 -2013), 
καθώς και την κατ' εξουσιοδότηση αυτού εκδοθείσα υπ' 
αριθμ. ΥΠΟΙΚ. Δ6.1127865 /ΕΞ2010/30-9-2010 απόφαση. 

3. Τις διατάξεις του άρθρου 29 παρ. 1, 2, 3 και 5 του 
ν. 4009/2011 (ΦΕΚ 195 Α’), όπως τροποποιήθηκαν, αντι- 
καταστάθηκαν και ισχύουν μετο ν. 4386/2016 (ΦΕΚ83Α7 
11 -5-2016) και το ν. 4485/2017 (ΦΕΚ114 Α74-8-2017). 

4. Τις διατάξειςτου άρθρου 27 παρ. 10 του ν. 4386/2016, 
με τις οποίες αντικαταστάθηκε η παράγραφος 4 του άρ¬ 
θρου 29 του ν. 4009/2011. 

5. Τις διατάξεις του ν. 4485/2017 (ΦΕΚ114 Α74-8-2017), 
όπως τροποποιήθηκε και ισχύει. 

6. Τις διατάξεις του άρθρου 18 παρ. 3 του ν. 4559/2018 
(ΦΕΚ 142 Α73-8-2018). 

7. Τις διατάξεις των π.δ. 147/2009 (ΦΕΚ 189 Α 729-9- 
2009), 117/2002 (ΦΕΚ 99 Α'/Ι -5-2002) και 118/2002 (ΦΕΚ 
99 Α'/1-5-2002). 

8. Την αριθμ. 126603/Ζ2/29-7-2016 (ΑΔΑ: 
Ω73Α4653ΠΣ-Ψ6Θ) εγκύκλιο του Υπουργείου Παιδείας, 
Έρευνας και Θρησκευμάτων, «Οδηγίες σχετικά με την 
υλοποίηση και την εφαρμογή των περιεχομένων στο 
άρθρο 27 και στο άρθρο 64 του ν. 4386/2016 (ΦΕΚ 83/ 
τ.Α'/11-05-2016) «Ρυθμίσεις για την έρευνα και άλλες 
διατάξεις» που αφορούν στις κατηγορίες προσωπικού 
Ε.Ε.Π., Ε.ΔΙ.Π., και Ε.Τ.Ε.Π.». 

9. Την αριθμ. 35125/Ζ2/1 -3-2018 (ΑΔΑ: 6ΑΡΙ4653ΠΣ- 
Θ9Β) εγκύκλιο του Υπουργείου Παιδείας, Έρευνας και 
Θρησκευμάτων με θέμα: «Αναδιατύπωση εγκυκλίου». 

10. Το γεγονός ότι δεν έχει δημοσιευθεί ο Οργανισμός 
του Αλεξάνδρειου Τεχνολογικού Εκπαιδευτικού Ιδρύ¬ 
ματος Θεσσαλονίκης σύμφωνα με τα οριζόμενα στο 
άρθρο 7 του ν. 4485/2017. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

την προσωρινή ρύθμιση των διαδικασιών προκήρυξης 
θέσεων, επιλογής και περιοδικής αξιολόγησης του Εργα¬ 
στηριακού Διδακτικού Προσωπικού (Ε.ΔΙ.Π.) και του Ειδι- 
κούΤεχνικού Εργαστηριακού Προσωπικού (Ε.Τ.Ε.Π.)του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης, μέχρι τη δημοσίευση του Οργανισμού 
τουΤΕΙ, ως εξής: 

Άρθρο 1 

Προκήρυξη Θέσεων - Απαιτούμενα Δικαιολογητικά 

1. Η προκήρυξη για την επιλογή προσωπικού θέσεων 
Εργαστηριακού Διδακτικού Προσωπικού (Ε.ΔΙ.Π.) και 
ΕιδικούΤεχνικού Εργαστηριακού Προσωπικού (Ε.Τ.Ε.Π.) 
πραγματοποιείται έπειτα από πρόταση της Συνέλευσης 
τουΤμήματοςήτης Κοσμητείας της Σχολής (ανάλογα με 
την ακαδημαϊκή μονάδα στην οποία έχει κατανεμηθεί 
η θέση) προς τη Σύγκλητο του ΤΕΙ ή με απόφαση της 
Συγκλήτου στην περίπτωση που η συγκεκριμένη θέση 
ανήκει στο ΤΕΙ. 

2. Εφόσον υπάρχουν Τομείς, αρχική προϋπόθεση για 
την προκήρυξη είναι η σχετική εισήγηση της Γενικής 
Συνέλευσης του οικείου Τομέα προς το οικείο Τμήμα. 

3. Η εισήγηση ή η πρόταση για την προκήρυξη της 
θέσης πρέπει να είναι πλήρως αιτιολογημένη ως προς 
την αναγκαιότητα της, την κατηγορία, το γνωστικό αντι¬ 
κείμενο και τα τυπικά προσόντα που απαιτούνται για 
την κάλυψη της. 

4. Η προκήρυξη, η οποία προβλέπει επιλογή με ανοι¬ 
χτή διαδικασία, δημοσιεύεται, με απόφαση Πρύτανη, 
στην Εφημερίδα της Κυβερνήσεως. 

5. ΤοΊδρυμα ανακοινώνει μεέγγραφοτου στον ημερή¬ 
σιο τύπο, όπως ο νόμος ορίζει, την προκήρυξη της θέσης, 
με αποκλειστική προθεσμία υποβολής των υποψηφιοτή¬ 


των τριάντα (30) ημέρες από την ημερομηνίατηςτελευ- 
ταίας δημοσίευσης της ανακοίνωσης και κοινοποιείται 
σε όλα τα Α.Ε.Ι. και Ερευνητικά Κέντρα της χώρας καθώς 
και σε συναφείς με το αντικείμενο της θέσης επιστημο¬ 
νικούς φορείς, και αναρτάται στους δικτυακούς τόπους 
της οικείας ακαδημαϊκής μονάδας και του Ιδρύματος. 

6. Στην προκήρυξη καθορίζονται: 

α) Η κατηγορία προσωπικού, η εισαγωγική κατά κατη¬ 
γορία (Π.Ε. ή Τ.Ε.) βαθμίδα, το αντικείμενο και η ακαδη¬ 
μαϊκή μονάδα στην οποία ανήκει η προκηρυσσόμενη 
θέση, β) Τα τυπικά προσόντα που απαιτούνται για την 
κατάληψη της προκηρυσσόμενης θέσης, σύμφωνα με 
τις κείμενες διατάξεις (παρ. 1 γ, 2γ και 3γ του άρθρου 29 
του ν. 4009/2011, όπως έχουν τροποποιηθεί και ισχύουν), 
τα απαραίτητα δικαιολογητικά που απαιτείται να υπο¬ 
βληθούν από τους υποψηφίους, και ο τρόπος υποβολής 
αυτών, η αποκλειστική προθεσμία για την υποβολή των 
σχετικών αιτήσεων και δικαιολογητικών, ο τρόπος και η 
διαδικασία πλήρωσης της θέσης και κάθε άλλη λεπτομέ¬ 
ρεια που κρίνεται απαραίτητη για την πλήρη ενημέρωση 
των υποψηφίων. 

7. Οι αιτήσεις και τα σχετικά νόμιμα και αναγκαία δικαι- 
ολογητικά υποβάλλονται στη γραμματεία της αρμόδιας 
ακαδημαϊκής μονάδας στην οποία ανήκει η θέση μέσα 
στην αποκλειστική προθεσμία της παραγράφου 5 του 
παρόντος άρθρου. 

8. Απολύτως απαραίτητα δικαιολογητικά υποβαλλό¬ 
μενα μαζί με την αίτηση είναι: 

α) Αντίγραφο των πτυχίων και των λοιπών τίτλων 
σπουδών. Σε περίπτωση έκδοσης των πτυχίων και των 
τίτλων σπουδών από Α.Ε.Ι. του εξωτερικού, πρέπει να 
υποβάλλονται και οι σχετικές βεβαιώσεις ισοτιμίας από 
το Δ.Ο.Α.Τ.Α.Π. (ή ΔΙ.Κ. Α.Τ.Σ. Α.) ή αντίγραφο της αίτησης 
για αναγνώριση της ισοτιμίας, με υποχρέωση προσκό¬ 
μισης της βεβαίωσης ισοτιμίας το αργότερο κατά τον 
χρόνο της κρίσης. 

β) Πλήρες βιογραφικό σημείωμα με συνοπτική ανάλυ¬ 
ση των προσόντων των ενδιαφερομένων. 

γ) Άλλα δικαιολογητικά τα οποία ορίζονται στην προ¬ 
κήρυξη ως απαραιτήτως συνυποβαλλόμενα με την αί¬ 
τηση. 

9. Τυχόν επιστημονικό και συγγραφικό έργο πρέπει 
να συνοδεύεται και από τα σχετικά αντίτυπα ή φύλλα 
δημοσίευσης. Συμπλήρωση των δικαιολογητικών της 
προκήρυξης μετά την κατάθεση και πρωτοκόλληση των 
αιτήσεων υποψηφιότητας, επιτρέπεται μόνο αν πρόκει¬ 
ται για διασαφηνιστικά στοιχεία που ζητήθηκαν συμπλη¬ 
ρωματικά από την οικεία εισηγητική επιτροπή και αφο¬ 
ρούν σε δικαιολογητικά που κατατέθηκαν εμπρόθεσμα. 

10. Εντός δεκαπέντε (15) ημερών από τη λήξη της προ¬ 
θεσμίας υποβολής των σχετικών αιτήσεων, η γραμματεία 
της αρμόδιας ακαδημαϊκής μονάδας στην οποία υπο¬ 
βλήθηκαν οι αιτήσεις καταγράφει σε σχετικό πίνακα κατά 
αλφαβητική σειρά τα ονοματεπώνυμα των υποψηφίων 
και τα προσκομισθέντα δικαιολογητικά τους, όπως αυτά 
προκύπτουν από τις σχετικές αιτήσεις των υποψηφίων 
και τον διαβιβάζει μαζί με τον φάκελο κάθε υποψηφίου 
στην εισηγητική επιτροπή του άρθρου 2 του παρόντος. 

Άρθρο 2 

Εισηγητική Επιτροπή 

1. Εντός της προθεσμίας που ορίζεται στην παρ. 10 
του προηγούμενου άρθρου, συγκροτείται με απόφα¬ 
ση του αρμόδιου συλλογικού οργάνου, ανάλογα με την 
ακαδημαϊκή μονάδα που προκήρυξε τη θέση, τριμελής 
εισηγητική επιτροπή, η οποία αποτελείται α) από τον 
Διευθυντή Τομέα ή τον Πρόεδρο τουΤμήματος, εφόσον 
δεν υπάρχουν Τομείς, ή από τον Κοσμήτορα ή από τον 
Πρύτανη, β) από έναν καθηγητή ή υπηρετούντο λέκτορα 
του ιδίου ή συγγενέστερου γνωστικού αντικειμένου με 
αυτό της προκηρυχθείσας θέσης και γ) από ένα μέλος της 
ίδιας κατηγορίας προσωπικού, ίδιας ή ανώτερης βαθμί¬ 
δας, το οποίο ανήκει στο οικείο Τμήμα ή Σχολή ή το Εκ¬ 
παιδευτικό ίδρυμα και είναι του ιδίου ή συγγενέστερου 
γνωστικού αντικειμένου με αυτό της προκηρυχθείσας 
θέσης. 

2. Αν δεν υπηρετεί μέλος αυτής της κατηγορίας προ¬ 
σωπικού στην ακαδημαϊκή μονάδα που προκήρυξε τη 
θέση, τότε η επιτροπή συμπληρώνεται με μέλος της ίδιας 
κατηγορίας προσωπικού άλλης ακαδημαϊκής μονάδας 
του ίδιου ή άλλου ιδρύματος, με ίδιο ή συγγενές γνω¬ 
στικό αντικείμενο με αυτό της προκηρυχθείσας θέσης. 

3. Σε περίπτωση που δεν είναι δυνατόν να ορισθεί ή 
δεν ορισθεί εντός διαστήματος σαράντα (40) ημερών το 
μέλος της κατηγορίας Ε.ΔΙ.Π. ή Ε.Τ.Ε.Π., τότε στη συγκρό¬ 
τηση της επιτροπής μετέχει αντ' αυτού, τρίτος καθηγη¬ 
τής ή λέκτορας κατά τον τρόπο που ορίζεται ανωτέρω, 
εφόσον ανήκει στο ίδιο ή συγγενέστερο αντικείμενο με 
αυτό της προκηρυχθείσας θέσης. 

4. Η ανωτέρω εισηγητική επιτροπή, μέσα σε αποκλει¬ 
στική προθεσμία είκοσι (20) ημερών από τον ορισμό της, 
υποβάλλει στο αντίστοιχο συλλογικό όργανο γραπτή 
εισηγητική έκθεση στην οποία περιλαμβάνονται: 

α) Πίνακας των υποψηφίων με αλφαβητική σειρά, στον 
οποίο καταγράφονται τα τυπικά τους προσόντα. 

β) Αναλυτική παρουσίαση και αξιολόγηση των υποψη¬ 
φίων με βάση την ουσιαστική κρίση της επιτροπής για το 
βαθμό ανταπόκρισης τους στα κατά νόμο απαιτούμενα 
προσόντα, καθώς και στους όρους της προκήρυξης. 

γ) Αξιολογική κατάταξη των υποψηφίων. 

Η ανωτέρω εισηγητική έκθεση επιδίδεται και στους 
υποψηφίους δια της οικείας γραμματείας εντός πέντε (5) 
ημερών από την κατάθεση της. Οι υποψήφιοι μπορούν 
να υποβάλουν σχετικό υπόμνημα προς το αρμόδιο όργα¬ 
νο που προκήρυξε τη θέση, εντός πέντε (5) ημερών από 
την ημερομηνία κοινοποίησης της εισηγητικής έκθεσης. 
Αν παρέλθουν άπρακτες οι προθεσμίες για την υποβολή 
τόσο της γραπτής εισηγητικής έκθεσης της ανωτέρω 
επιτροπής όσο και των σχετικών υπομνημάτων των υπο¬ 
ψηφίων, η διαδικασία συνεχίζεται χωρίς αυτά. 

Άρθρο 3 

Διαδικασία Επιλογής 

1. Μέσα σε αποκλειστική προθεσμία δεκαπέντε (15) 
ημερών από την υποβολή της γραπτής εισηγητικής έκ¬ 
θεσης της τριμελούς εισηγητικής επιτροπής ή μετά την 
άπρακτη πάροδο της σχετικής προθεσμίας της παρ. 4 
του άρθρου 2 του παρόντος, συνέρχεται το αρμόδιο συλ¬ 


λογικό όργανο για να αποφασίσει για την πλήρωση της 
θέσης, το οποίο ανάλογα με τη μονάδα που προκήρυξε 
τη θέση είναι η Συνέλευση τουΤμήματος ή Κοσμητεία 
της Σχολής ή η Σύγκλητος του Ιδρύματος, ύστερα από 
πρόσκληση του Προέδρου τουΤμήματος ή του Κοσμή¬ 
τορα της Σχολής ή του Πρύτανη αντίστοιχα. 

Στο όργανο αυτό συμμετέχουν, πέραν των νομίμως 
ορισθέντων μελών, και τρία μέλη της αντίστοιχης κατη¬ 
γορίας προσωπικού (Ε.ΔΙ.Π. και Ε.Τ.Ε.Π.), του ιδίου ή συγ¬ 
γενέστερου γνωστικού αντικειμένου με αυτό της προκη¬ 
ρυχθείσας θέσης και τα οποία υπηρετούν στη μονάδα. 
Τα τρία αυτά μέλη, στα οποία συμπεριλαμβάνεται και 

το μέλος που συμμετείχε στην εισηγητική επιτροπή, 
εφόσον υπηρετεί στο ίδρυμα, ορίζονται με απόφαση 
του αρμόδιου οργάνου. Αν στην ακαδημαϊκή μονάδα 
υπηρετούν λιγότερα από τρία μέλη, ο αριθμός των μελών 
του αρμόδιου για την πλήρωση της θέσης συλλογικού 
οργάνου, συμπληρώνεται με μέλη της ίδιας κατηγορίας 
προσωπικού και του ιδίου ή συγγενέστερου γνωστικού 
αντικειμένου με αυτό της προκηρυχθείσας θέσης, από 
άλλη ακαδημαϊκή μονάδα του ιδρύματος. Αν δεν υπάρ¬ 
χουν δεν γίνεται συμπλήρωση. 

2. Το αρμόδιο όργανο, προκειμένου να προβεί σε ου¬ 
σιαστική αξιολόγηση των υποψηφίων, λαμβάνει υπόψη 
του όλα τα στοιχεία των φακέλων τους, τη γραπτή ει¬ 
σηγητική έκθεση της τριμελούς εισηγητικής επιτροπής, 
καθώς και τα υπομνήματα που τυχόν υποβλήθηκαν προς 
αυτήν από τους υποψηφίους. Διαπιστώνει ποιοι από 

αυτούς έχουν τα τυπικά προσόντα και τις προϋποθέ¬ 
σεις που προβλέπονται για την προκηρυχθείσα θέση, 
αποκλείει από την κρίση όσους δεν κατέχουν τα ανωτέ¬ 
ρω τυπικά προσόντα και στη συνέχεια προβαίνει στην 
αξιολογική κρίση όλων των λοιπών υποψηφίων. 

Με απόφαση του ιδίου οργάνου, είναι δυνατή η πρό¬ 
σκληση των υποψηφίων στη συνεδρίαση, προκειμένου 
να αναπτύξουν προφορικά τις σχετικές απόψεις τους και 
να απαντήσουν σε σχετικές ερωτήσεις των μελών του 
οργάνου. Οι υποψήφιοι σε κάθε περίπτωση αποχωρούν 
πριν από την έναρξη της συζήτησης. 

3. Για την επιλογή ενός υποψηφίου απαιτείται η από¬ 
λυτη υπέρ αυτού πλειοψηφία των παρόντων μελών του 
συνεδριάζοντος οργάνου. Στην περίπτωση που κανείς 
από τους υποψηφίους δεν συγκέντρωσε απόλυτη πλει¬ 
οψηφία, τότε επαναλαμβάνεται η ψηφοφορία για την 
επιλογή ενός εκ των δύο υποψηφίων που πλειοψήφησαν 
κατά την προηγούμενη ψηφοφορία. Σε κάθε περίπτω¬ 
ση ισοψηφίας υπερισχύει η ψήφος του προεδρεύοντος 
του οικείου οργάνου. Οι λευκές ψήφοι και οι αποχές δεν 
προσμετρώνται στο αποτέλεσμα της ψηφοφορίας. Τα 
μέλη που απέχουν από την ψηφοφορία ή δίνουν λευ¬ 
κή ψήφο θεωρούνται απάντα και δεν συγκαταλέγονται 
στον αριθμό των παρόντων, χωρίς όμως αυτό να έχει 
επίπτωση στην απαρτία. 

Υποδεικνύεται, επίσης, με χωριστή ψηφοφορία ο δεύ¬ 
τερος καταλληλότερος υποψήφιος, εφόσον υπάρχει. 

4. Οι εργασίες του αρμόδιου για την επιλογή οργάνου, 
ολοκληρώνονται με τη σύνταξη σχετικού πρακτικού το 
οποίο υποβάλλεται μαζί με το φάκελο της υπό πλήρωσης 
θέσης στον Πρύτανη του οικείου ιδρύματος εντός απο- 

κλειστικής προθεσμίας δέκα (10) ημερών από τη λήψη 
της σχετικής απόφασης. Ο υποψήφιος που τελικά επι¬ 
λέγεται για την προκηρυχθείσα θέση, διορίζεται, έπειτα 
από έλεγχο νομιμότητας, με σχετική πράξη του οικείου 
Πρύτανη που εκδίδεται εντός αποκλειστικής προθεσμί¬ 
ας ενός (1) μηνός από την κοινοποίηση σε αυτόν του 
σχετικού πρακτικού και δημοσιεύεται στην Εφημερίδα 
της Κυβερνήσεως. 

Άρθρο 4 

Επαναπροκήρυξη πλήρωσης της θέσης 

1. Επαναπροκήρυξη πλήρωσης θέσης σύμφωνα με 
τη διαδικασία του άρθρου 1 του παρόντος είναι δυνατή 
στις ακόλουθες περιπτώσεις: 

α. Αν δεν υποβλήθηκαν αιτήσεις μετά από σχετική 
προκήρυξη. 

β. Αν αιτιολογημένα κηρύχθηκε άγονη η διαδικασία 
επιλογής υποψηφίου για την κάλυψη της προκηρυχθεί- 
σας θέσης. 

γ. Αν ο υποψήφιος που επιλέχθηκε, μετά το διορισμό 
του δεν ανέλαβε υπηρεσία για οποιοδήποτε λόγο ή υπέ¬ 
βαλε στο οικείο ίδρυμα δήλωση του ν. 1599/1986 περί 
μη αποδοχήςτου διορισμού του στη θέση για την οποία 
επελέγη. 

2. Η ως άνω επαναπροκήρυξη γίνεται σύμφωνα με τις 
διαδικασίες που ορίζονται στο άρθρο 1 της παρούσας 
απόφασης, εντός αποκλειστικής προθεσμίας δύο (2) 
μηνών από τον χρόνο κατά τον οποίο διαπιστώνεται 
η συνδρομή μιας εκ των προϋποθέσεων α, β και γ της 
προηγούμενης παραγράφου και εφόσον σύμφωνα με τις 
κείμενες διατάξεις, διατηρείται η σχετική πίστωση. Είναι 
δυνατή η επαναπροκήρυξη της θέσης σε διαφορετική 
Κατηγορία (ΠΕ ή ΤΕ) και, εφόσον πρόκειται για τις κα¬ 
τηγορίες και Εργαστηριακού Διδακτικού Προσωπικού 
(Ε.ΔΙ.Π.), σε διαφορετικό γνωστικό αντικείμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιανουάριου 2019 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 


Αριθμ. 543/39/28-12-2 018 (2) 

Έγκριση καθιέρωσης υπερωριακής απασχόλη¬ 
σης και εργασίας προς συμπλήρωση του υποχρε¬ 
ωτικού ωραρίου του μόνιμου προσωπικού και 
του προσωπικού Ιδιωτικού Δικαίου Ορισμένου 
Χρόνου του Γενικού Νοσοκομείου Ρεθύμνου και 
των φορέων του για την χρονική περίοδο του Α' 
και Β' εξαμήνου του έτους 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΡΕΘΥΜΝΟΥ 

Έχοντας υπόψη: 

1. Τις διατάξεις του ν. 3329/2005 (ΦΕΚ 81 Α') περί αρ¬ 
μοδιοτήτων του Διοικητικού Συμβουλίου. 


2. Τις διατάξεις του άρθρου 12 του ν. 4316/2014 (ΦΕΚ 
270 Α') 

3. Τις διατάξεις του άρθρου 42 του ν. 4368/2016 (ΦΕΚ 
21/Α721-02-2016). 

4. Τις διατάξεις του άρθρου 64 του ν. 4486/2017 (ΦΕΚ 
115 Α’) σύμφωνα με τις οποίες 

«1. Στο τέλος του δευτέρου εδαφίου της περίπτωσης 
α' της παρ. 1 του άρθρου 12 του ν. 4316/2014(Α '270), 
προστίθεται εδάφιο ως εξής: «Οι αποφάσεις καθιέρωσης 
υπερωριακής, νυχτερινής και εξαιρέσιμων ημερών εργα¬ 
σίας, καθώς και εφημέριων του προσωπικού των Ν.Π.Δ.Δ. 
και Ν.Π.Ι.Δ., που εκδίδονται από τα όργανα διοίκησης των 
οικείων φορέων, σύμφωνα με τη διάταξη του άρθρου 
20 του ν. 4354/2015 (Α' 176), μετά τη δημοσίευση της 
αντίστοιχης κοινής υπουργικής απόφασης καθιέρωσης 
υπερωριακής εργασίας ανά Δ. Υ. Πε., ισχύουν αναδρο¬ 
μικά από την 1 η Ιανουάριου κάθε έτους». 

2. Η διάταξη της παραγράφου 1 ισχύει από 1.1.2017». 

5. Τις διατάξεις του άρθρου 63 του ν. 4430/2016 περί 
πρόσληψης προσωπικού με συμβάσεις εργασίας ιδιωτι¬ 
κού δικαίου ορισμένου χρόνου ΣΟΧ. 

6. Τις διατάξεις του άρθρου 20 του ν. 4354/2015 (ΦΕΚ 
176 Α') σύμφωνα με τις οποίες «... για το προσωπικό των 
ΝΠΔΔ και των ΝΠΙΔ η απόφαση καθιέρωσης υπερωρια- 
κής εργασίας εκδίδεται από το Διοικητικό Συμβούλιο ή 
το όργανο διοίκησης ή το εξουσιοδοτημένο από αυτό 
όργανο ... Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησης του μέσα στα όρια των πιστώσεων 
του Προϋπολογισμού τους μη επιτρεπόμενης της επιβά¬ 
ρυνσης του Προϋπολογισμού Δημοσίων Επενδύσεων. 
Οι ανωτέρω αποφάσεις δημοσιεύονται στην Εφημερίδα 
της Κυβερνήσεως...». 

7. Τον οργανισμό του Γενικού Νοσοκομείου Ρεθύμνου 
(ΦΕΚ 3514/τ.Β7731.12.2012), όπως τροποποιήθηκε (ΦΕΚ 
1153/τ.Β'/6-05-2014) και ισχύει. 

8. Τον οργανισμό του Κέντρου Ψυχικής Υγείας (ΦΕΚ 
1308/τ.Β'/9-10-2002) όπως ισχύει. 

9. Την λειτουργία του Κέντρου Φυσικής Αποκατάστα¬ 
σης (ΚΕΦΙΑΠ) του Γενικού Νοσοκομείου Ρεθύμνου το 
οποίο προκειμένου να λειτουργήσει και να καλύψει τις 
ιδιαίτερα αυξημένες ανάγκες όλου του Νομού Ρεθύμνης 
έχει στελεχωθεί και με προσωπικό του Γενικού Νοσοκο¬ 
μείου Ρεθύμνου που έχει μετακινηθεί σε αυτό έχοντας 
ως αποτέλεσμα την επιβάρυνση των υπηρεσιών Διοικη¬ 
τικής, Νοσηλευτικής και ΙατρικήςΔιεύθυνσηςτου Νοσο¬ 
κομείου στις οποίες ανήκει οργανικά το προσωπικό αυτό. 

10. Την ανάγκη υπερωριακής απασχόλησης απογευμα¬ 
τινής και εξαιρέσιμων ημερών στην Διοικητική - Οικονο¬ 
μική Υπηρεσία λόγω ελλιπούς στελέχωσης προσωπικού 
για την κάλυψη έκτακτων και λειτουργικών υπηρεσιακών 
αναγκών μέσα σε αυστηρά πλαίσια χρονοδιαγραμμάτων 
και αποκλειστικές προθεσμίες. 

11. Την κάλυψη της γραμματειακής υποστήριξης του 
τμήματος επειγόντων περιστατικών καθημερινά σε 
πρωινή - απογευματινή βάρδια και κατά τις Κυριακές 
και αργίες από τους υπηρετούντες σε όλα τα τμήματα 
υπαλλήλους της Διοικητικής Υπηρεσίας παράλληλα με 
τα καθήκοντα που έχει ο καθένας στο τμήμα του. 

12. Την υπεραυξημένη προσέλευση ασθενών στο Νο¬ 
σοκομείο σύμφωνα και με επίσημα στατιστικά στοιχεία 
που έχει ως αποτέλεσμα την υπερβολική αύξηση εργα¬ 
σίας σε όλες τις προαναφερόμενες υπηρεσίες. 

13. Την μείωση του προσωπικού λόγω συνταξιοδότη- 
σης υπαλλήλων και ιδιαίτερα υπαλλήλων της Διοικητικής 
Υπηρεσίας, της τεχνικής υπηρεσίας και του παραϊατρι- 
κού προσωπικού και την μη αναπλήρωσή τους με νέο 
προσωπικό. 

14. Την απουσία προσωπικού λόγω χρήσης αναρρωτι- 
κών αδειών που έχουν σχέση με τον χώρο εργασίας και 
σε μεγάλο βαθμό με την καθημερινή επαφή με ασθε¬ 
νείς,των αδειών μητρότητας και ανατροφής τέκνου σε 
μητέρες και πατέρες υπαλλήλους, εκπαιδευτικών αδειών 
που έχουν σχέση κυρίως με την επιμόρφωση του προ¬ 
σωπικού η οποία κρίνεται απαραίτητη, δημιουργεί την 
ανάγκη απασχόλησης του υπηρετούντος προσωπικού 
πέραν του τακτικού ωραρίου για την ομαλή λειτουργία 
όλων των τμημάτων των υπηρεσιών του Νοσοκομείου, 
Διοικητικής, Νοσηλευτικής και Ιατρικής Διεύθυνσης. 

15. Την υποστήριξη από υπαλλήλους της Διοικητικής, 
Τεχνικής και Νοσηλευτικής υπηρεσίας προκειμένου να 
λειτουργήσουν ομαλά και χωρίς εμφάνιση προβλη¬ 
μάτων οι δομές: α) Ξενώνας Βραχείας Παραμονής, και 
β) Ξενώνας Ψυχαργώς καθώς και το Κέντρο Ψυχικής 
Υγείας του Ρεθύμνου. 

16. Το γεγονός της μεγάλης έλλειψης προσωπικού σε 
όλεςτιςυπηρεσίεςτου Νοσοκομείου (Διοικητική Νοση¬ 
λευτική και Ιατρική Διεύθυνση), το οποίο λειτουργεί σε 
24ωρη βάση σε συνδυασμό με τις συνεχώς αυξανόμενες 
υπηρεσιακές ανάγκες καθιστά αναγκαία την πρόσθετη 
και υπερωριακή απασχόληση πέραν της υποχρεωτικού 
ωραρίου απασχόλησης και εργασία προς συμπλήρωση 
του υποχρεωτικού ωραρίου κατά τις νυκτερινές εργάσι¬ 
μες ημέρες και ημερήσιες ή νυκτερινές που παρέχονται 
Κυριακές και εξαιρέσιμες ημέρες, του προσωπικού της 
Διοικητικής, Νοσηλευτικής, Ιατρικής και Τεχνικής υπη¬ 
ρεσίας του Γενικού Νοσοκομείου Ρεθύμνου και των φο¬ 
ρέων του προκειμένου να αντιμετωπισθούν εποχικές, 
και κυρίως επείγουσες υπηρεσιακές ανάγκες ώστε να 
μη διαταραχθεί η εύρυθμη λειτουργία του Γενικού Νο¬ 
σοκομείου Ρεθύμνου και των φορέων του. 

17. Την αναγκαιότητα ομαλής λειτουργίας όλων των 
τμημάτων της Διοικητικής, Νοσηλευτικής, Ιατρικής και 
Τεχνικής Υπηρεσίας του Γενικού Νοσοκομείου Ρεθύμνου. 

1 δ.Την μεαριθμ. Γ4β/Γ.Π. οικ. 101219/28-12-2018 κοι¬ 
νή υπουργική απόφαση με θέμα: καθιέρωση με αμοιβή 
υπερωριακής, νυχτερινής και εξαιρέσιμων ημερών ερ¬ 
γασίας του μόνιμου προσωπικού και του προσωπικού 
με σχέση εργασίας ιδιωτικού δικαίου των νοσοκομείων 
του Ε.Σ.Υ., ανά Υγειονομική Περιφέρεια. 

19. Την από 24-12-2018 εισήγηση του Τμήματος Δια¬ 
χείρισης Ανθρώπινου Δυναμικού, αποφασίζει ομόφωνα: 

- Εγκρίνει την καθιέρωση υπερωριακής εργασίας, πέ¬ 
ραν της υποχρεωτικής απασχόλησης με αμοιβή έως και 
εκατόν είκοσι (120) ώρες ανά εξάμηνο και εργασίας προς 
συμπλήρωση του υποχρεωτικού ωραρίου κατά τις νυκτε¬ 
ρινές εργάσιμες ημέρες και ημερήσιες ή νυκτερινές που 
παρέχονται Κυριακές και εξαιρέσιμες ημέρες με αμοιβή 


έως εκατόν ενενήντα δύο (192) ώρες ανά εξάμηνο για τον 
κάθε εργαζόμενο, για το χρονικό διάστημα του Α' και Β' 
εξαμήνου του έτους 2019 σε συνολικά τριακόσια σαρά¬ 
ντα πέντε (345) άτομα, όλων των κλάδων και ειδικοτήτων 
του μόνιμου προσωπικού και του προσωπικού Ιδιωτικού 
Δικαίου, της Διοικητικής, Νοσηλευτικής, Ιατρικής και Τε¬ 
χνικής Υπηρεσίας του Γενικού Νοσοκομείου Ρεθύμνου 
και των φορέων του, προκειμένου να καταστεί εφικτή η 
ασφαλής λειτουργία του σε 24ωρη βάση καθημερινά, και 
γενικότερα η εύρυθμη λειτουργία όλων των υπηρεσιών 
προκειμένου να είναι συνεπείς στις υποχρεώσεις τους. 

Η δαπάνη που προκαλείται είναι ύψους 170.000 € εις 
βάρος του ΚΑΕ 0261 και 355.500 € εις βάρος του ΚΑΕ 
0263. 

- Εξουσιοδοτεί το Τμήμα Διαχείρισης Ανθρώπινου Δυ¬ 
ναμικού σε συνεργασία με το Οικονομικό Τμήμα για τις 
περαιτέρω ενέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Γ. ΦΡΑΓΚΙΑΔΑΚΗΣ 


(3) 

Καθορισμός των ωρών υπερωριακής, νυχτερινής 
εργασίμων και κατά τις Κυριακές και εξαιρέσιμες 
ημέρες απασχόλησης για το διοικητικό, τεχνικό 
και βοηθητικό προσωπικό που απασχολείται στο 
Ν.Π.Ι.Δ. «Εθνική Λυρική Σκηνή» για το έτος 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΘΝΙΚΗΣ ΛΥΡΙΚΗΣ ΣΚΗΝΗΣ 
(συνεδρίαση 5/θέμα 3α/4.1.2019) 

Έχοντας υπόψη: 

Ι.Τις διατάξεις του άρθρου 20 του ν. 4354/2015. 

2. Την περίπτωση 12, υποπαράγραφος Γ1, Παράγρα¬ 
φος I του ν. 4093/2012 «Έγκριση μεσοπρόθεσμου πλαισί¬ 
ου δημοσιονομικής στρατηγικής 2013-2016 - επείγοντα 
μέτρα εφαρμογής του ν. 4026/2012 και του μεσοπρό¬ 
θεσμου πλαισίου δημοσιονομικής στρατηγικής 2013- 
2016». 

3. Την με αριθμό 2/85127/0022/22-11-2012 εγκύκλιο 
της Δ22 του ΓΛΚ με θέμα τις μισθολογικές διατάξεις της 
παρ. Γ, υποπαραγράφου Γ1 του άρθρου πρώτου του 
ν. 4093/2012. 

4. Το π.δ. 70/2015 (ΦΕΚ 114/Α722-9-2015) με το οποίο 
μεταξύ άλλων ανασυστάθηκετο Υπουργείο Πολιτισμού 
και Αθλητισμού. 

5. Τις διατάξεις των άρθρων 1 (παραγρ. 1) 2 (παραγρ. 1) 
και 10 (παραγρ. 1) του ν. 2273/1994 «Εθνικό Θέατρο, 
Κρατικό Θέατρο Βορείου Ελλάδος και άλλες διατάξεις», 
όπως συμπληρώθηκαν, από το άρθρο 7 παραγρ. 21 
του ν. 2557/1997 (ΦΕΚ 271/Α/1997) «Θεσμοί, μέτρα και 
δράσεις Πολιτιστικής Ανάπτυξης» δια των οποίων ορί¬ 
ζεται ότι η Εθνική Λυρική Σκηνή, το Εθνικό Θέατρο και 
το Κρατικό Θέατρο Βορείου Ελλάδος λειτουργούν σε 
δωδεκάωρη βάση. 

6. Τις διατάξεις του άρθρου 11 του β.δ. 748/1966 «Περί 
κωδικοποιήσεως, καταργήσεως, τροποποιήσεως και συ- 
μπληρώσεως των διατάξεων της κείμενης νομοθεσίας 
περί εβδομαδιαίας και Κυριακής αναπαύσεως και ημε¬ 
ρών αργίας». 

7. Τις διατάξεις της παρ. 1 του άρθρου 176 του 
ν. 4261 /2014 (ΦΕΚ107/Α'), με τις οποίες τροποποιούνται 
οι όμοιες της παρ. 20 του ν. 4024/2011. 

8. Την υπ' αριθ. 29/12-12-2016 απόφαση του Δ.Σ. Ε.Λ.Σ. 
σύμφωνα με την οποία εγκρίνεται η προαναφερόμενη 
δαπάνη. 

9. Το γεγονός ότι η αιτούμενη υπερωριακή, νυχτερινή 
και κατά τις Κυριακές και εξαιρέσιμες ημέρες απασχόλη¬ 
ση κρίνεται απαραίτητη λόγω της φύσης της λειτουρ¬ 
γίας της Εθνικής Λυρικής Σκηνής με συνεχείς δοκιμές 
και παραστάσεις, καθώς και των επειγουσών εκτάκτων 
υπηρεσιακών αναγκών που προκύπτουν και 

10. Το γεγονός ότι από τις διατάξεις της παρούσας 
απόφασης προκαλείται δαπάνη ύψους 200.000,00€, η 
οποία έχει προβλεφθεί και θα καλυφθεί από τις πιστώ¬ 
σεις του προϋπολογισμού της Εθνικής Λυρικής Σκηνής 
έτους 2019 

(Φορέας 21/110 ΚΑΕ 2528, Κωδικοί Γενικού Λογιστικού 
Σχεδίου 60.00.02-60.03.00), αποφασίζουμε: 

Λ) Εγκρίνουμε για το έτος 2019 την υπερωριακή, νυ¬ 
χτερινή και κατά τις Κυριακές, εξαιρέσιμες ημέρες απα¬ 
σχόληση, 

1) για 124 εργαζόμενους αορίστου χρόνου με βάση 
το π.δ. 164/2004 και συγκεκριμένα για 31 απασχολού¬ 
μενους διοικητικού προσωπικού (ΠΕ 9 εργαζόμενοι, 
ΤΕ 1 εργαζόμενος, ΔΕ 21 εργαζόμενοι,), για 64 εργαζό¬ 
μενους τεχνικού προσωπικού (ΠΕ 1 εργαζόμενος,ΤΕ 2 
εργαζόμενοι, ΔΕ 41 εργαζόμενοι, ΥΕ 21 εργαζόμενοι), 
για 29 εργαζόμενους βοηθητικού προσωπικού (ΠΕ 2 
εργαζόμενοι, ΤΕ 1 εργαζόμενος, ΔΕ 15 εργαζόμενοι ΥΕ 
11 εργαζόμενοι), 

2) για 45 εργαζόμενους τεχνικού προσωπικού ορισμέ¬ 
νου χρόνου (ΠΕ 2 εργαζόμενοι,ΤΕ 5 εργαζόμενοι, ΔΕ 28 
εργαζόμενοι, ΥΕ 5 εργαζόμενοι), και 3) για 7 μονίμους και 
αορίστου χρόνου του ΥΠΠΟΑ (ΠΕ 2 εργαζόμενοι, ΤΕ 1 
εργαζόμενος, ΔΕ 4 εργαζόμενοι), και που έχουν διατεθεί 
ή αποσπαστεί στο Ν.Π.Ι.Δ. «Εθνική Λυρική Σκηνή», 

προκειμένου να αντιμετωπισθούν οι επείγουσες υπη¬ 
ρεσιακές του ανάγκες, ως εξής: 

αΐ) Η απογευματινή υπερωριακή απασχόληση μέχρι 
είκοσι (20) ώρες ανά υπάλληλο το μήνα, 

α2) η νυκτερινή εργασία μέχρι εβδομήντα (70) ώρες 
προς συμπλήρωση της υποχρεωτικής κατά την εβδομά¬ 
δα εργασίας και δεκαέξι (16) ώρες το μήνα καθ' υπέρβα¬ 
ση αυτής ανά υπάλληλο, 

α3) η νυκτερινή εργασία μέχρι εκατό ογδόντα ώρες 
(180) ανά υπάλληλο τον μήνα, προς συμπλήρωση της 
υποχρεωτικής κατά την εβδομάδα εργασίας και δεκαέξι 
(16) ώρες το μήνα καθ' υπέρβαση αυτής για πέντε (5) 
φύλακες νυκτερινής εργασίας, 

α4) η εργασία Κυριακών - εξαιρέσιμων ημερών με 
αμοιβή, μέχρι πενήντα έξι (56) ώρες το μήνα προς συ¬ 
μπλήρωση της υποχρεωτικής κατά εβδομάδα εργασίας 
και δεκαέξι (16) ώρες το μήνα καθ' υπέρβαση αυτής ανά 
υπάλληλο. 


Β. Λόγω της ιδιαίτερης φύσης της λειτουργίας της 
Εθνικής Λυρικής Σκηνής που αφορά στην δυνατότητα 
λειτουργίας της με τα δεδομένα των αιφνίδιων αλλαγών 
του προγραμματισμού της και των υπερεπειγουσών αλ¬ 
λαγών σκηνικών που λαμβάνουν χώρα, υπεύθυνο για 
την έγκριση και την καταβολή των ανωτέρω πρόσθετων 
παροχών ορίζεται το Διοικητικό Συμβούλιο της Ε.Λ.Σ. 

Γ. Λόγω της ιδιαίτερης φύσης της λειτουργίας της Εθνι¬ 
κής Λυρικής Σκηνής που αφορά την συμμετοχή στην 
υπερωριακή και νυκτερινή εργασία των προϊσταμένων, 
τις ως άνω αποζημιώσεις τις λαμβάνουν και οι προϊστά¬ 
μενοι διευθύνσεων και τμημάτων, που περιλαμβάνονται 
στον προαναφερόμενο αριθμό εργαζομένων της Ε.Λ.Σ. 

Δ. Η προκαλούμενη δαπάνη για τις ως άνω αποζημιώ¬ 
σεις έχει προβλεφθεί και καλύπτεται εξ ολοκλήρου από 
τον προϋπολογισμό της Εθνικής Λυρικής Σκηνής. 

Η απόφαση αυτή ισχύει από την δημοσίευση της και 
μέχρι 31-12-2019. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Καλλιθέα, 14 Ιανουάριου 2019 

Ο Πρόεδρος 

ΒΑΣΙΛΗΣ ΚΑΡΑΜΗΤΣΑΝΗΣ 


Αριθμ. απόφ. 172/2018 (4) 

Υπερωριακή απασχόληση προσωπικού Δημοτι¬ 
κής Επιχείρησης Ύδρευσης και Αποχέτευσης Θή¬ 
ρας έτους 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΘΗΡΑΣ 
(συνεδρίαση 16/18.12.2018) 

Έχοντας υπόψη: 

1 .Τις διατάξεις του ν. 4354/2015 κεφάλαιο Β, άρθρο 20. 

2. Τις διατάξεις της περ. 12 της υποπαραγράφου Γ1 της 
παραγράφου Γ του άρθρου πρώτου του ν. 4093/2012. 

3. Τις διατάξεις του άρθρου 20 του ν. 4024/2011 και 
του άρθρου 176του ν. 4261/2014. 

4. Τις διατάξεις του Οργανισμού Εσωτερικής Υπηρεσί¬ 
ας της Δ.Ε.Υ.Α. Θήρας (ΦΕΚ 984/2005). 

5. Τις διατάξεις των άρθρων 17,22,34 του Κανονισμού 
Διαχείρισης της Δ.Ε.Υ.Α. Θήρας. 

6. Τ ις διατάξεις του ν. 1069/1980. 

7. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2019 της Δ.Ε.Υ.Α. Θήρας. 

8. Την επιβεβλημένη και επιτακτική ανάγκη, λόγω της 
ιδιαιτερότητας και εξαιρετικότητας των παρεχομένων 
υπηρεσιών, για την 24ωρη λειτουργία των υπηρεσιών 
της Δ.Ε.Υ.Α.Θ. και πρόσθετη υπερωριακή απογευματι¬ 
νή και νυχτερινή απασχόληση, καθώς και για εργασία 
κατά τις Κυριακές, τις εξαιρέσιμες ημέρες και τη διάρκεια 
της νύχτας, ώστε να διασφαλιστεί η συνεχής, τακτική, 
εύρυθμη, ασφαλή και αποτελεσματική λειτουργία των 
υπηρεσιών και των δικτύων της Δ.Ε.Υ.Α. Θήρας. 

9. Την εισήγηση του Γενικού Διευθυντή και του Οικονο¬ 
μικού Διευθυντή της ΔΕΥΑ Θήρας, αποφασίζει ομόφωνα: 

Την υπερωριακή απασχόληση προσωπικού και την 
καθιέρωση εξαιρέσεων από την πενθήμερη εργασία 
για την 24ωρη λειτουργία των υπηρεσιών της Δ.Ε.Υ.Α. 
Θήρας, για το έτος 2019, όπως παρακάτω: 

α)Την νυκτερινή εργασία εργασίμων ημερών και ημε¬ 
ρήσια και νυκτερινή εργασία κατά τις Κυριακές και τις 
εξαιρέσιμες ημέρες, των υπαλλήλων που υπηρετούν 
στην Τεχνική Υπηρεσία, προς συμπλήρωση του εβδο¬ 
μαδιαίου υποχρεωτικού ωραρίου, για όλο το έτος 2019 
για την απρόσκοπτη λειτουργία των εγκαταστάσεων, 
την πρόληψη πρόκλησης ζημιών, την προστασία της 
δημόσιας υγείας, την άμεση αποκατάσταση διακοπών 
και βλαβών και έτσι την αδιάκοπη παροχή υδροδότησης 
και αποχέτευσης των δημοτών. 

β) Την υπερωριακή νυκτερινή εργασία εργασίμων 
ημερών και υπερωριακή ημερήσια και νυκτερινή ερ¬ 
γασία κατά τις Κυριακές και τις εξαιρέσιμες ημέρες, των 
υπαλλήλων που υπηρετούν στην Τεχνική Υπηρεσία, και 
μέχρι 96 ώρες το εξάμηνο για τον κάθε εργαζόμενο, για 
όλο το έτος 2019 για την απρόσκοπτη λειτουργία των 
εγκαταστάσεων, την πρόληψη πρόκλησης ζημιών, την 
προστασία της δημόσιας υγείας, την άμεση αποκατάστα¬ 
ση διακοπών και βλαβών και έτσι την αδιάκοπη παροχή 
υδροδότησης και αποχέτευσης των δημοτών. 

γ) Την υπερωριακή απογευματινή εργασία εργασίμων 
ημερών των υπαλλήλων που υπηρετούν στην Τεχνική 
Υπηρεσία και μέχρι 120 ώρες το εξάμηνο για τον κάθε 
εργαζόμενο, για όλο το έτος 2019 για την απρόσκοπτη 
λειτουργία των εγκαταστάσεων, την πρόληψη πρόκλη¬ 
σης ζημιών, την προστασία της δημόσιας υγείας την 
άμεση αποκατάσταση διακοπών και βλαβών και έτσι 
την αδιάκοπη παροχή υδροδότησης και αποχέτευσης 
των δημοτών. 

δ) Την υπερωριακή απογευματινή εργασία εργασίμων 
ημερών των υπαλλήλων που υπηρετούν στη Διοικητική 
και Οικονομική Υπηρεσία, και μέχρι 120 ώρες το εξάμηνο 
για τον κάθε εργαζόμενο, εντός του έτους 2019 για άμε¬ 
σες και έγκαιρες αναβαθμίσεις και επικαιροποιήσειςτων 
ηλεκτρονικών συστημάτων της ΔΕΥΑ Θήρας, έκδοση 
οικονομικών στοιχείων και συμπλήρωση και υποβολή 
φορολογικών και οικονομικών δηλώσεων, για έκτακτους 
ελέγχους παράνομων υδροδοτήσεων, τον περιορισμό 
της λαθροϋδροληψίας και την αύξηση των εσόδων της 
επιχείρησης, κυρίως κατά την περίοδο της άνοιξης και 
του θέρους. 

ε)Την υπερωριακή απογευματινή εργασία εργασίμων 
ημερών του Γραμματέα Δ.Σ., και μέχρι 120 ώρες το εξά¬ 
μηνο, εντός του έτους 2019, καθώς συνεδριάσεις του 
Δ.Σ., η καθαρογραφή των αποφάσεων σε συμβατική 
και ηλεκτρονική μορφή γίνονται κατά τις απογευματι¬ 
νές ώρες και μετά την παρέλευση του νομίμου ωραρίου. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται να 
πραγματοποιηθούν μόνο εφόσον το επιβάλουν οι ανά¬ 
γκες της Δ.Ε.Υ.Α.Θ. Επιτρέπεται η εναλλάξ απασχόληση 
των υπαλλήλων, με την προϋπόθεση ότι σε καμία περί¬ 
πτωση δεν θα γίνει η υπέρβαση του ανώτατου αριθμού 
των ωρών ανά υπάλληλο. 


Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαιρέσιμες 
ημέρες αργίας θα είναι κάθε φορά η προβλεπόμενη από 
την ισχύουσα νομοθεσία ενώ για την απασχόληση του 
προσωπικού κατά την ημέρα ανάπαυσης δεν θα κατα¬ 
βάλλεται αμοιβή και θα χορηγείται ως ημέρα ανάπαυσης 
άλλη εργάσιμη ημέρα της προσεχούς εβδομάδας καθο¬ 
ριζόμενη από την υπηρεσία. 

Η αρμοδιότητα της κατανομής των ανωτέρω ωρών 
για τον Γραμματέα Δ.Σ. έχει ο Πρόεδρος του Δ.Σ., για 
τους υπαλλήλους τηςΤεχνικής Υπηρεσίας ο Διευθυντής 
της Τ.Υ., για δε τους υπαλλήλους της ΔΟΥ ο Διευθυντής 
της ΔΟΥ. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη σε βάρος του κρατικού 
προϋπολογισμού. 

Για την δαπάνη των ανωτέρω σχετικών αποζημιώσε¬ 
ων έχει προβλεφθεί ποσό της τάξης των 60.000,00 €, η 
οποία και θα βαρύνει τον Κ.Α. 60-00-02 «Αμοιβές Υπερω- 
ριακής Απασχόλησης» του Προϋπολογισμού της ΔΕΥΑΘ 
του έτους 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΜΗΝΑΣ ΚΑΦΙΕΡΗΣ 


Αριθμ. απόφ. 01/2019 (5) 

Καθιέρωση υπερωριακής απογευματινής εργα¬ 
σίας τήρησης των πρακτικών των συνεδριάσεων 
του Δημοτικού Λιμενικού Ταμείου Λέρου, έτους 
2019. 

Ο ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΛΙΜΕΝΙΚΟΥΤΑΜΕΙΟΥ ΛΕΡΟΥ 

Έχοντας υπόψη: 

1. Τις διατάξεις του άρθρου 58 του ν. 3852/2010 (ΦΕΚ 
87Α77-6-2010): «Νέα Αρχιτεκτονική της Αυτοδιοίκησης 
και Αποκεντρωμένης Διοίκησης - Πρόγραμμα Καλλικρά¬ 
της», με θέμα: «Αρμοδιότητες Δημάρχου». 

2. Τις διατάξεις των άρθρων 48 και 49 του ν. 3584/2007 
(ΦΕΚ 143Α728-06-2007) «Κύρωση του Κώδικα Κατάστα¬ 
σης Δημοτικών και Κοινοτικών Υπαλλήλων». 

3. Τις διατάξεις του άρθρου 20 του ν. 4354/2015 (ΦΕΚ 
176Α/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

4. Την υπ' αριθμ. 2/19657/0022/28-05-2009 Κ.Υ.Α με 
θέμα «Καθορισμός ορίων υπερωριακής απασχόλησης 
υπαλλήλων Ο.Τ.Α., που τηρούν πρακτικά συνεδριάσεων 
του Δημοτικού ή Κοινοτικού Συμβουλίου ή Συμβουλίου 
Δημοτικού Διαμερίσματος ήΤοπικού Συμβουλίου καθώς 
και των Διοικητικών Συμβουλίων των Νομικών Προσώ¬ 
πων, των συνδέσμων και ιδρυμάτων των Ο.Τ.Α.». 

5. Το άρθρο 5 του Κανονισμού Λειτουργίας του Δημο¬ 
τικού Λιμενικού Ταμείου Λέρου, με θέμα: «Αρμοδιότητες 
Προέδρου». 

6. Την υπ'αριθμ. 1 /2018 αποφ. Δ.Σ ΔΗ.ΛΙ.ΤΑ.Λ. με θέμα 
«Ορισμός Πρακτικογράφου» (ΑΔΑ ΩΨΦΤ46ΜΨΕΚ-ΑΦ6). 

7. Το γεγονός ότι στον προϋπολογισμό του τρέχοντος 
έτους και στον Κ.Α 10.6012 υπάρχει γραμμένη σχετική πί¬ 
στωση ποσού 2.000,00 €, για την αποζημίωση υπερωρια- 
κής απασχόλησης και στο Κ.Α 10.6051 υπάρχει γραμμένη 
σχετική πίστωση ποσού 650,00 €, για τις εργοδοτικές 
εισφορές τις υπερωριακής απασχόλησης, αποφασίζει: 

Α. Εγκρίνει την υπερωριακή απογευματινή εργασία 
έως εκατόν είκοσι (120) ώρες ανά εξάμηνο, κατά το χρο¬ 
νικό διάστημά έως 31 -12-2019 χωρίς να υπάρχει δυνατό¬ 
τητα αυξομείωσης μεταξύ των δύο (2) εξαμήνων, μέσα 
στο έτος, για την υπάλληλο του ΔΗ.ΛΙ.ΤΑ.Λ. που ασκεί τα 


καθήκοντα ειδικού γραμματέα συνεδριάσεων Διοικη¬ 
τικού Συμβουλίου του ΔΗ.ΛΙ.ΤΑ.Λ., καθ' υπέρβαση του 
υποχρεωτικού ωραρίου εργασίας, με την προβλεπόμενη 
από το νόμο αποζημίωση. 

Β. Οι ώρες της υπερωριακής απογευματινής απασχό¬ 
λησης θα καθορίζονται κάθε φορά, με βεβαιώσεις του 
Προέδρου του ΔΗ.ΛΙ.ΤΑ.Λ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λέρος, 15 Ιανουάριου 2019 
Ο Πρόεδρος 
ΝΕΚΤΑΡΙΟΣ ΜΠΙΛΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 











